Жетелачка
Помоз' Боже и Божићу! oј Бого! oј божићу!
И пречиста мајко божја!
И Јоване, куме божји!
Пѣсму дѣцо започните,
Сви у жетву ударите.
Захвал'те се вишњем Богу,
Што сачува златну жетву
Од мразева од препеке,
Многе кише, дуге суше.
Захвал'те се орачима
И њиховим вочићима,
Што нам њиву узораше,
Узораше, посѣјаше.
Избер'те ми пуне класе,
Да увијем китњаст вѣнац,
Да икону накитимо.
Пожур'те се жетеоци,
Да се брже жито пожње,
Да се брже брашно самље;
Хоће момчад да се жени,
И дѣвојчад да с' удаје,
Па се трѣба пожурити,
Да се спреми бѣла хлѣба
И то друго што нам трѣба.
1855.

Извор 
Јован Суботић. 1858. Дѣла Јована Субботића. Књига -{I}-. Пѣсне лирске. Карловци. стр. 5-6.

Поезија Јована Суботића